Α4-0180/96

Ψήφισμα σχετικά με την Ετήσια Έκθεση του Ευρωπαϊκού Νομισματικού Ιδρύματος (ΕΝΙ) για το 1995

Το Ευρωπαϊκό Κοινοβούλιο,

- έχοντας υπόψη τη Συνθήκη E.K. και ιδιαίτερα το άρθρο 109 ΣΤ,

- έχοντας υπόψη το Πρωτόκολλο αριθ. 4, σχετικά με το καταστατικό του Ευρωπαϊκού Νομισματικού Ιδρύματος, της εν λόγω Συνθήκης,

- έχοντας υπόψη την Ετήσια Έκθεση που συνέταξε το ΕΝΙ για το 1995 και που διαβίβασε στο Ευρωπαϊκό Κοινοβούλιο και τα άλλα όργανα σύμφωνα με το άρθρο 11.3 του καταστατικού του (C4-0228/96),

- έχοντας υπόψη την ακρόαση του Προέδρου του ΕΝΙ στη συνεδρίαση της Υποεπιτροπής Νομισματικών Θεμάτων της Επιτροπής Οικονομικής, Νομισματικής και Βιομηχανικής Πολιτικής που διεξήχθη στις 15 Απριλίου 1996,

- έχοντας υπόψη την έκθεση του ΕΝΙ σχετικά με τη «μετάβαση στο ενιαίο νόμισμα» που δημοσιεύτηκε το Νοέμβριο του 1995,

- έχοντας υπόψη την έκθεση του ΕΝΙ σχετικά με την «πρόοδο προς τη σύγκλιση» που δημοσιεύτηκε το Νοέμβριο του 1995,

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής (Α4-0180/96),

Α. λαμβάνοντας υπόψη ότι η Ετήσια Έκθεση του ΕΝΙ για το 1995 αναλύει κατ' αρχάς την οικονομική, νομισματική και δημοσιονομική κατάσταση στην Ευρωπαϊκή Ένωση, ότι παρουσιάζει μια επισκόπηση των προπαρασκευαστικών εργασιών για τη μετάβαση στο τρίτο στάδιο και ότι τέλος εξετάζει τα άλλα καθήκοντα του ΕΝΙ,

Β. λαμβάνοντας υπόψη ότι η ευρύτερη ανάλυση της οικονομικής κατάστασης και των προοπτικών δεν παρέχει ουσιαστικά νέες πληροφορίες σχετικά με την Ετήσια Οικονομική Έκθεση της Επιτροπής για το 1996, ενώ υπάρχουν ορισμένες αντιφάσεις στις αιτιολογήσεις των δύο θεσμικών οργάνων όσον αφορά την παρούσα οικονομική ύφεση, ιδίως ως προς τον αντίκτυπο, της κλονισμένης εμπιστοσύνης των καταναλωτών και των οικονομικών κύκλων[semigr ]

Γ. λαμβάνοντας υπόψη ότι ενώ έχει επιτευχθεί μια γενική μείωση του πληθωρισμού χάρη στην εστίαση των νομισματικών πολιτικών των κρατών μελών στη σταθερότητα των τιμών ως πρωταρχικό στόχο, επικρατεί οικονομική ύφεση εν μέρει λόγω έλλειψης συντονισμού μεταξύ της ανεπαρκώς επεκτατικής νομισματικής πολιτικής όσο και της περιοριστικής δημοσιονομικής πολιτικής σε όλη την επικράτεια της Ε.Ε., όπως έχει διαπιστωθεί στην Ετήσια Έκθεση της Επιτροπής για το 1996.

Δ. λαμβάνοντας υπόψη ότι η πρόοδος όσον αφορά τη σύγκλιση των μακρόθεσμων επιτοκίων είναι ενθαρρυντική και ότι τα επιτόκια είναι χαμηλότερα από το 1994, ενώ τα βραχυπρόθεσμα επιτόκια έχουν διατηρηθεί σε υπερβολικά ύψη ώστε να αντιμετωπίσουν αποτελεσματικά την μείωση της οικονομικής ανάπτυξης[semigr ]

Ε. λαμβάνοντας υπόψη ότι η ένταση όσον αφορά τις συναλλαγματικές ισοτιμίες, μετά τις αναταραχές της άνοιξης του 1995 που προκάλεσε η πτώση του αμερικανικού δολαρίου κατόπιν της μεξικανικής κρίσης, αποκλιμακώθηκε προς το τέλος του έτους,

ΣΤ. λαμβάνοντας υπόψη ότι η δημοσιονομική εξυγίανση αποτελεί ζήτημα αποφασιστικής σημασίας, δεδομένου ότι το συνολικό έλλειμμα του δημόσιου τομέα στην Ευρωπαϊκή Ένωση, το 1995, ανερχόταν σε 4,7% του Ακαθάριστου Εγχώριου Προϊόντος και το γενικό δημόσιο ακαθάριστο χρέος ανερχόταν σε 71% του ΑΕΠ, γεγονός που προκαλεί ανοδική πίεση επί των μακροπρόθεσμων επιτοκίων και υπονομεύει τη σταθερότητα των συναλλαγματικών ισοτιμιών,

Ζ. λαμβάνοντας υπόψη, μετά την εξέταση των εγγράφων που μεταβίβασε το ΕΝΙ, ότι η δημοσιονομική ενοποίηση ενδέχεται, ακόμη και βραχυπρόθεσμα, να έχει επεκτατικές συνέπειες υπό τις ακόλουθες συνθήκες :

- όσο υψηλότερος είναι ο κίνδυνος σεναρίου «ανώμαλης προσγείωσης»,

- όσο περισσότερο η εξυγίανση βασίζεται στη μείωση των τρεχουσών δαπανών παρά στην αύξηση των φόρων,

- όσο μικρότερη είναι η μείωση των παραγωγικών δαπανών,

- όσο μεγαλύτερος είναι ο ρόλος των μόνιμων μέτρων,

- όσο αποφασιστικότερη είναι η δράση,

Η. λαμβάνοντας υπόψη ότι η έκθεση του ΕΝΙ αναφέρεται στο σημαντικό ζήτημα της γήρανσης του πληθυσμού χωρίς ωστόσο να αναλύει τον αντίκτυπό του στη συνολική ζήτηση και στην κατανομή των εισοδημάτων,

Θ. λαμβάνοντας υπόψη τον ορισμό της νομισματικής πολιτικής, στο πλαίσιο της οποίας οι κεντρικές τράπεζες αναλαμβάνουν δράσεις που επηρεάζουν τις νομισματικές και δημοσιονομικές συνθήκες σε μια προσπάθεια εκπλήρωσης ευρύτερων στόχων πολιτικής όπως ορίζει το άρθρο 105 της Συνθήκης, για την προετοιμασία της οποίας είναι υπεύθυνο το ΕΝΙ,

Ι. λαμβάνοντας υπόψη ότι μέχρι σήμερα το ΕΝΙ έχει σημειώσει μεγάλη πρόοδο στις προπαρασκευαστικές εργασίες για το τρίτο στάδιο στους τομείς της νομισματικής πολιτικής, των στατιστικών σχετικά με τις συναλλαγματικές πολιτικές, των συστημάτων πληρωμών, της έκδοσης τραπεζογραμματίων, των λογιστικών κανόνων και προτύπων και των συστημάτων πληροφοριών,

ΙΑ. λαμβάνοντας υπόψη ότι μέχρι σήμερα το ΕΝΙ δεν έχει ακόμη αποφασίσει εάν η νομισματική πολιτική στο πλαίσιο της ΟΝΕ θα πρέπει να βασίζεται σε προσέγγιση νομισματικής κατεύθυνσης ή σε στρατηγική με στόχο την καταπολέμηση του πληθωρισμού,

ΙΒ. λαμβάνοντας υπόψη ότι τα βασικά νομισματικά μέσα που έχει καθορίσει το Συμβούλιο του ΕΝΙ είναι οι πάγιες διευκολύνσεις, η δυνατότητα καταθέσεων και πολλά μέσα της ανοικτής αγοράς,

ΙΓ. λαμβάνοντας υπόψη ότι, όσον αφορά τα υποχρεωτικά αποθεματικά, έχει συμφωνηθεί να συνεχιστούν οι προπαρασκευαστικές εργασίες στον τομέα αυτόν,

1. χαιρετίζει την Ετήσια Έκθεση του ΕΝΙ για το 1995 ως χρήσιμο και ολοκληρωμένο έγγραφο σχετικά με το στάδιο προετοιμασίας για την ΟΝΕ[semigr ]

2. εκφράζει τη λύπη του για το γεγονός ότι το Ευρωπαϊκό Κοινοβούλιο έλαβε την έκθεση του ΕΝΙ πολύ καθυστερημένα και προτείνει να διαβιβάζονται αντίγραφα των μελλοντικών ετησίων εκθέσεων του ΕΝΙ στο Ευρωπαϊκό Κοινοβούλιο όσο το δυνατόν συντομότερα πριν από τη δημοσίευσή τους προκειμένου να διασφαλίζεται η εκτεταμένη και ενδελεχής εξέτασή τους[semigr ] επιδοκιμάζει, στο πλαίσιο αυτό, την πρόταση του Προέδρου Lamfalussy προς το Ευρωπαϊκό Κοινοβούλιο να εκδίδονται εξαμηνιαίες εκθέσεις σχετικά με τις εργασίες του ΕΝΙ για την εκπλήρωση των προαναφερθέντων καθηκόντων και όσον αφορά τις λοιπές προπαρασκευαστικές δραστηριότητες που ενδέχεται να αναλάβει στο μέλλον, πράγμα που θα συμβάλει στη μεγαλύτερη διαφάνεια των δραστηριοτήτων του ΕΝΙ[semigr ]

3. συμμερίζεται την άποψη του ΕΝΙ ότι το 1996 έχει αποφασιστική σημασία για την ΟΝΕ, ιδίως ενόψει του νομικού, οργανωτικού και υλικοτεχνικού πλαισίου που χρειάζεται το ΕΣΚΤ για την άσκηση των καθηκόντων του κατά το τρίτο στάδιο, που προβλέπεται να καθορίσει το ΕΝΙ το αργότερο έως την 31η Δεκεμβρίου 1996 σύμφωνα με το άρθρο 109 ΣΤ της Συνθήκης[semigr ]

4. καλεί συνεπώς το ΕΝΙ να παράσχει ακριβέστερες πληροφορίες όσο το δυνατόν συντομότερα προκειμένου να καταστεί δυνατή η βαθύτερη συζήτηση του θέματος[semigr ]

5. καλεί το ΕΝΙ να διασφαλίσει ότι η προετοιμασία των μέσων και των διαδικασιών για την εφαρμογή ενιαίας συναλλαγματικής πολιτικής θα έχει ολοκληρωθεί έως τις 31 Δεκεμβρίου 1996 όπως ορίζεται στο άρθρο 4.2 του καταστατικού και να μεριμνήσει για τη στενότερη συνεργασία με τα άλλα ευρωπαϊκά θεσμικά όργανα κατά την εκπλήρωση του καθήκοντος αυτού καθώς και των άλλων καθηκόντων που ορίζονται στο άρθρο 4.2[semigr ]

6. εκτιμά ότι το πλαίσιο του ΕΝΙ που έχει καθοριστεί στη συνθήκη Ε.Κ. θα πρέπει να αξιοποιηθεί περισσότερο ούτως ώστε να διαδραματίσει δραστικότερο ρόλο κατά τον συντονισμό της νομισματικής πολιτικής των κρατών μελών της ΕΕ[semigr ]

7. εκτιμά ότι πρέπει να ενισχυθεί η συνεργασία και να αναπτυχθούν οι σχέσεις του ΕΝΙ με τα αντίστοιχα διεθνή χρηματοπιστωτικά ιδρύματα όσο το δυνατόν συντομότερα, προκειμένου να διασφαλιστεί η αποτελεσματικότητα των εργασιών της μελλοντικής ΕΚΤ στον τομέα αυτόν[semigr ]

8. υπενθυμίζει ότι ενώ η δημοσιονομική εξυγίανση πρέπει να θεωρηθεί ως απαραίτητη προϋπόθεση για τη Νομισματική Ένωση και τη διαρκή και βιώσιμη οικονομική πολιτική, δεν πρέπει ο στόχος αυτός να υπονομεύσει την μελλοντική μας ανάπτυξη, λ.χ. τις δημόσεις επενδύσεις σε υποδομές και σε ανθρώπινο κεφάλαιο[semigr ]

9. καλεί το ΕΝΙ να τηρήσει κατά το 1996 το χρονοδιάγραμμα που προβλέπεται στην Συνθήκη και να προβεί στη διενέργεια ενδελεχούς ελέγχου ως προς την πλήρωση των κριτηρίων σύγκλισης από την πλειονότητα των κρατών μελών, και στο πλαίσιο αυτό, να διατυπώνει την ερμηνεία των ισχυόντων κριτηρίων αξιολόγησης κατά τέτοιον τρόπο ώστε να δημιουργούνται οι προϋποθέσεις για περαιτέρω διαβουλεύσεις στο Ευρωπαϊκό Κοινοβούλιο, στο Συμβούλιο ECOFIN και στο Ευρωπαϊκό Συμβούλιο[semigr ]

10. τονίζει την ανάγκη ορθής δοσολογίας των πολιτικών[semigr ]

11. εκφράζει το έντονο ενδιαφέρον του να ληφθούν το συντομότερο δυνατόν υπόψη τα αποτελέσματα των εργασιών του ΕΝΙ σχετικά με τη συνεργασία στον τομέα της νομισματικής και συναλλαγματικής πολιτικής μεταξύ της ζώνης των χωρών που υιοθετούν το Euro και άλλων χωρών της ΕΕ, θέμα που μόλις καλύπτεται στην εν λόγω έκθεση[semigr ]

12. επιβεβαιώνει ότι η συμμετοχή όλων των νομισμάτων της ΕΕ στον ευρωπαϊκό μηχανισμό συναλλαγματικών ισοτιμιών αποτελεί απαραίτητη προϋπόθεση για την καλή λειτουργία της ενιαίας αγοράς και τη μετάβαση στην ΟΝΕ[semigr ]

13. ζητεί να περιλαμβάνει η προσεχής ετήσια έκθεση του ΕΝΙ λεπτομερή ανάλυση και αξιολόγηση των επιπτώσεων των διακυμάνσεων των συναλλαγματικών ισοτιμιών στο εμπόριο, τις επενδύσεις, στην ανάπτυξη και την απασχόληση, τόσο από μακροοικονομική όσο και από μικροοικονομική άποψη[semigr ]

14. ζητεί από το ΕΝΙ να εμβαθύνει στις ανταλλαγές πληροφοριών και στο διάλογο με το Ευρωπαϊκό Κοινοβούλιο προκειμένου να προωθηθεί η δημοκρατική υπευθυνότητα των νομισματικών οργάνων[semigr ]

15. υπογραμμίζει ότι, όσον αφορά την έκδοση τραπεζογραμματίων που προβλέπεται για το 1998, το κοινό πρέπει να συμμετάσχει στη διαδικασία προετοιμασίας προκειμένου να διασφαλιστεί η αποδοχή των τραπεζογραμματίων και εκτιμά ότι είναι ιδιαίτερα επωφελής ο στενός συντονισμός με την ενημερωτική εκστρατεία στον τομέα αυτόν[semigr ] τονίζει, ωστόσο, ότι η πρόωρη κυκλοφορία ή έκδοση των σχεδίων των τραπεζογραμματίων που έχουν επιλεγεί δεν είναι επιθυμητή εάν στοχεύει στην αποτροπή της πλαστογράφησής τους πριν από την πλήρη καθιέρωση των νέων χαρτονομισμάτων (όπως έχει συμβεί πρόσφατα σε ορισμένα κράτη μέλη)[semigr ]

16. καλεί εκείνα τα κράτη μέλη που δεν έχουν ακόμη προβεί στις απαραίτητες θεσμικές μεταρρυθμίσεις να λάβουν τα προσήκοντα νομικά μετρα για να διασφαλίσουν το ταχύτερο δυνατό την ανεξαρτησία όλων των εθνικών κεντρικών τραπεζών πριν από το τρίτο στάδιο της ΟΝΕ[semigr ]

17. υπογραμμίζει ότι πρέπει να αποφευχθούν οι παραβιάσεις της απαγόρευσης νομισματικής χρηματοδότησης και προνομιακής πρόσβασης όπως ορίζεται στα άρθρα 104 και 104 Α της Συνθήκης που σημειώθηκαν το 1995, αν και όχι σε πολύ σημαντικό επίπεδο[semigr ]

18. επιδοκιμάζει, υπό το πρίσμα του προηγούμενου ψηφίσματός του της 22ας Σεπτεμβρίου 1995 ((EE C 269 της 16.10.1995, σελ. 217.)) σχετικά με τα παράγωγα, το έργο του ΕΜΙ στον τομέα της εποπτείας των τραπεζών και ιδίως στον τομέα της αξιολόγησης της επάρκειας των διαδικασιών εσωτερικού ελέγχου, και τονίζει, στο πλαίσιο αυτό, ότι είναι ανάγκη να εφαρμοστούν γενικότερα οι κατά το δυνατόν αυστηρότερες και αποτελεσματικότερες διαδικασίες εσωτερικού ελέγχου[semigr ]

19. αναθέτει στον Προέδρό του να διαβιβάσει το παρόν ψήφισμα στο Συμβούλιο, την Επιτροπή, το ΕΝΙ, τους διοικητές των κεντρικών τραπεζών των κρατών μελών καθώς και στις κυβερνήσεις και τα κοινοβούλια των κρατών μελών.